Nr. C 193/8 De Europæiske Fællesskabers Tidende 31.7.89 
Forslag til Rådets henstilling om samordnet indførelse af fælleseuropæisk jordbaseret offentlig 
personsøgning i Fællesskabet 
KOM(89) 166 endelig udg. 
(Forelagt af Kommissionen den 12. maj 1989) 
(89/C 193/02) 
RÅDET FOR DE EUROPÆISKE FÆLLESSKABER — 
som henviser til Traktaten om Oprettelse af Det Europæ­
iske Økonomiske Fællesskab, særlig artikel 235, 
som henviser til forslag fra Kommissionen, 
som henviser til udtalelse fra Europa-Parlamentet, 
som henviser til udtalelse fra Det Økonomiske og Sociale 
Udvalg, 
som tager følgende i betragtning: 
Rådet opfordrer i henstilling 84/549/EØF (*) til, at 
tjenester på telekommunikationsområdet indføres på 
grundlag af en fælles harmoniseret fremgangsmåde; 
de resourcer, moderne telenet kan tilbyde, bør udnyttes i 
fuld udstrækning til gavn for Fællesskabets økonomiske 
udvikling; 
personsøgetjenester er det eneste billige middel til at kalde 
og/eller sende meddelelser til mobile abonnenter; 
de jordbaserede offentlige personsøgesystemer, der i 
øjeblikket er i brug i Fællesskabet, tillader ikke mennesker, 
der færdes i hele EF, at drage nytte af personsøgetjenester 
og markeder, der omfatter hele Europa; 
Den Europæiske Konference af Post- og Teleadministratio­
ner (CEPT) nedsatte i sin tid en arbejdsgruppe under 
betegnelsen Radio Equipment Specifications Sub-Working 
Group 4 (RES-4 — Underarbejdsgruppe nr. 4 til Specifika­
tion af Radioudstyr), som senere er blevet overført til ETSI, 
European Telecommunications Standards Institute — Det 
Europæiske Institut for Telestandarder; denne gruppes 
opgave er at planlægge alle systemaspekterne af et mere 
avanceret system til offentlig personsøgning med visning af 
meddelelser (display paging) under betegnelsen European 
Radio Messaging System (ERMES — europæisk radiomed-
delelsessystem); 
overgangen til et virkelig avanceret personsøgesystem med 
betegnelsen ERMES, som CEPT er i færd med at udarbejde 
specifikationerne til, er en enestående lejlighed til at 
etablere en virkelig fælleseuropæisk personsøgetjeneste; 
en samlet plan for indførelsen af en fælleseuropæisk 
jordbaseret offentligt personsøgetjeneste med visning af 
meddelelser vil bane vej for dannelsen af et europæisk marked for mobile terminaler (personsøgemodtagere), som 
i kraft af sin størrelse, sit serviceudbud og sit omkostnings­
niveau rummer de udviklingsbetingelser, virksomhederne 
skal have for at kunne fastholde og udbygge deres position 
på verdensmarkedet; 
i hele Fællesskabet skal der være uindskrænket adgang til 
personsøgetjenester, og personsøgemodtagere skal kunne 
omsættes og medbringes frk; 
i denne forbindelse skal fællesskabsretten og navnlig 
konkurrencereglerne overholdes; 
gennemførelsen af Rådets direktiv 86/361/EØF af 24. juli 
1986 om første fase af den gensidige anerkendelse af 
typegodkendelser af teleterminaludstyr (2) vil være et 
vigtigt skridt hen mod dette mål; 
der bør tages hensyn til Rådets direktiv 83/189/EØF af 28. 
marts 1983 om en informationsprocedure med hensyn til 
tekniske standarder og forskrifter (3) og til Rådets 
beslutning 87/95/EØF af 22. december 1986 om standardi­
sering inden for informationsteknologi og telekommunika­
tion (4); 
der bør gøres brug af mulighederne i Fællesskabets 
eksisterende finansieringsinstrumenter til at fremme 
udviklingen af Fællesskabets teleinfrastruktur; 
der bør tages hensyn til Rådets henstilling 87/371/EØF (5), 
som fremhæver, at opmærksomheden navnlig bør rettes 
mod det presserende behov, visse abonnenter har for 
fælleseuropæisk jordbaseret kommunikation, og at Kom­
missionen senere vil forelægge andre forslag vedrørende 
mobilradiokommunikation, herunder personsøgesy­
stemer ; 
gennemførelsen af en sådan plan vil føre til et nærmere 
europæisk samarbejde mellem offentlige teleadministratio­
ner og anerkendte private operatørselskaber, som udbyder 
offentlige mobiltelekommunikationstjenester, i det følgen­
de benævnt teleadministrationer; 
(!) EFT nr. L 298 af 16. 11. 1984, s. 49. (2) EFT nr. L 217 af 5. 8. 1986, s. 21. 
(3) EFT nr. L 109 af 26. 4. 1983, s. 8. 
(4) EFT nr. L 36 af 7. 2. 1987, s. 31. 
(5) EFT nr. L 196 af 17. 7. 1987, s. 81. 
31. 7. 89 De Europæiske Fællesskabers Tidende Nr. C 193/9 
Gruppen af Højtstående Embedsmænd inden for Telekom­
munikation (SOG-T) har udtalt sig positivt på grundlag af 
de detaljerede anbefalinger fra Gruppen vedrørende 
Analyser og Prognoser (GAP); heri opstilles der et 
strategisk grundlag for en udvikling af offentlig mobilkom­
munikation i Fællesskabet, der giver europæiske mobile 
abonnenter mulighed for at kommunikere effektivt og 
økonomisk (x); 
på grundlag af SOG-T's detaljerede anbefalinger slog 
Kommissionen til lyd for, at CEPT ikke senere end 1990 
bør nå til enighed om en mere avanceret kode og en fælles 
radiogrænseflade, så der hurtigst muligt derefter kan 
indføres en europæisk tjeneste; 
teleadministrationerne og CEPT har udtalt sig positivt om 
disse anbefalinger; 
de påtænkte foranstaltninger vil give mulighed for fuld 
udnyttelse i Fællesskabet af de økonomiske fordele ved 
offentlig personsøgning med visning af meddelelser og af en 
sådan tjenestes hurtigt voksende markedsmæssige poten­
tiel; 
Traktaten indeholder ikke den fornødne hjemmel — 
HENSTILLER: 
1. at teleadministrationerne under overholdelse af fælles­
skabsretten følger de i bilaget beskrevne detaljerede 
anbefalinger vedrørende samordnet indførelse af en 
fælleseuropæisk jordbaseret offentlig personsøgetjeneste i 
Fællesskabet; ved en fælleseuropæisk jordbaseret offentlig 
personsøgetjeneste forstås i denne henstilling en offentlig 
personsøgetjeneste med en jordbaseret infrastruktur, som 
tilvejebringes i alle medlemsstater på grundlag af fælles 
specifikationer, og som giver mulighed for at sende og/eller 
modtage en opkaldsmarkering og/eller numeriske eller 
alfanumeriske meddelelser hvor som helst i de områder af 
Fællesskabet, der er omfattet af tjenesten; 
2. at teleadministrationerne fortsætter samarbejdet i 
CEPT og i ETSI, navnlig om de mål og den tidsplan, der er 
0) Forslag fra Gruppen vedrørende Analyse og Prognoser (GAP) 
om samordnet indførelse af mobilradiokommunikation i 
Fællesskabet af 5. december 1985. opstillet i bilaget for specifikationerne til og idriftsætningen 
af et fælleseuropæisk jordbaseret offentligt personsøgesy­
stem; 
3. at teleadministrationerne planlægger en gradvis 
udvikling fra de eksisterende offentlige personsøgesystemer 
til det fælleseuropæiske jordbaserede offentlige personsø­
gesystem, så det sikres, at overgangen sker under 
hensyntagen til abonnenternes, teleadministrationernes og 
producenternes behov; 
4. at medlemsstaternes regeringer og teleadministratio­
nerne afslutter tilvejebringelsen af de tekniske forudsæt­
ninger for dirigering og processering af opkald, så 
lydsignaler, cifferinformationer og alfanumeriske medde­
lelser senest i januar 1992 kan sendes fra et hvilket som 
helst sted i Fællesskabet til en personsøgemodtager hvor 
som helst i det område, ERMES da vil dække; 
5. at Kommissionen i medfør af eksisterende direktiver 
tager initiativer, som tilskynder til færdiggørelse af 
specifikationerne til og idriftsætningen af et fælleseuro­
pæisk jordbaseret offentligt personsøgesystem inden for 
den tidsramme, der er opstillet i bilaget; 
6. at denne henstilling både tages i betragtning ved 
interventioner med Fællesskabets finansieringsinstrumen­
ter, navnlig når der er tale om kapitalinvesteringer i 
infrastrukturen til det fælleseuropæiske jordbaserede 
offentlige personsøgesystem, og ved gennemførelsen af 
Fællesskabets teknologiske forsknings- og udviklings­
programmer i forbindelse med udviklingen af det nødven­
dige teknologiske grundlag; 
7. at teleadministrationerne udarbejder og senest i januar 
1990 undertegner et fællesmemorandum om indførelse af 
et fælleseuropæisk jordbaseret offentligt personsøgesy­
stem; 
8. at medlemsstaternes regeringer fra 1989 ved udgangen 
af hvert år underretter Kommissionen om de foranstalt­
ninger, de har truffet, og de problemer, de er stødt på, ved 
gennemførelsen af denne henstilling; Kommissionen og 
Gruppen af Højtstående Embedsmænd inden for Telekom­
munikation (SOG-T), som Rådet nedsatte den 4. november 
1983, vil holde øje med, hvordan arbejdet skrider frem. 
Nr. C 193/10 De Europæiske Fællesskabers Tidende 31. 7. 89 
BILAG 
DETALJEREDE KRAV TIL DEN SAMORDNEDE INDFØRELSE AF FÆLLESEUROPÆISK 
JORDBASERET OFFENTLIG PERSONSØGNING I FÆLLESSKABET 
1. GENERELLE KRAV 
Det kommende fælleseuropæiske offentlige personsøgesystem bør opfylde følgende generelle krav: 
— Det skal være egnet til drift i frekvensbåndet 169 MHz til 170 MHz med kanaler på 25 kHz. 
— Det skal give plads til en stigning i det mulige antal personsøgningsabonnenter pr. personsøgningsområde 
og pr. spektrumsenhed og med samme serviceniveau sammenlignet med systemer, der bygger på CCIRs 
personsøgningskode nr. 1 (POCSAG), når det forudsættes, at fordelingen på personsøgere med 
opkaldsmarkering, cifferinformation og alfanumerisk lyspanel er den samme. 
— Der skal være let adgang til systemet via det offentlige telefonnet, pakkekoblede tjenester, 
teledataterminaler og andre former for direkte adgang som f.eks. via ISDN. 
— Det skal muliggøre samtidig drift af to eller flere indbyrdes uafhængige systemer i samme geografiske 
område og adskillige indbyrdes uafhængige systemer i områder, hvor flere landegrænser støder sammen. 
Systemets pris består af udgifterne til systemets faste infrastruktur, der betales af netoperatørerne, og udgifterne 
til personsøgemodtagere, der betales af abonnenterne. Begge dele skal holdes på et overkommeligt niveau og må 
ikke overstige de nuværende omkostninger. Det må ikke koste mere, end det gør nu, at bruge lokal 
personsøgning. 
En A-abonnent skal kunne iværksætte en personsøgning fra trafikområder hvor som helst i Fællesskabet på den 
letteste og mest økonomiske måde. 
2. VALG AF RADIOSYSTEM 
Der er allerede vundet betydelig erfaring med design, fremstilling og drift af offentlige personsøgesystemer i 
Europa. En stor del af denne erfaring stammer fra producenternes og teleadministrationernes vellykkede 
udvikling og anvendelse af den europæiske POCSAG-kode for personsøgning (nu CCIR's personsøgningskode 
nr. 1). Med denne erfaring og viden skulle valget af et radiosystem til det fælleseuropæiske personsøgesystem 
hurtigt kunne træffes. På grundlag af det igangværende arbejde i ETSI, og særlig i RES-4-gruppen, skulle de 
endelige afgørelser om radiosystemet være truffet i august 1989. Systemspecifikationerne bør være afgjort i 
januar 1990. Radiosystemets specifikationer omfatter modulationsmetode, kanalkodning, radiosystemets 
struktur og strukturen i personsøgerens radioidentitetskode (RIC). 
3. SPECIFIKATIONER FOR PERSONSØGEMODTAGEREN 
Personsøgerens specifikationer omfatter transmissionskvalitet, tjenester og faciliteter samt fysiske egenskaber. 
Modtagerspecifikationerne skal være færdige i marts 1990. Dog bør optimeringen og fremstillingen af 
prototyper på personsøgere allerede indledes før afgørelsen om radiosystemet i august 1989. Dermed vil der 
være tid til afprøvning og fremstilling af udstyr, før tjenesten skal have premiere i januar 1992. Denne tidlige 
start på udviklingen skulle kunne sikres i kraft af det nære forhold og samarbejde mellem producenterne og 
ETSI. 
4. SYSTEMREALISERING 
Ansvaret for indførelsen af personsøgesystemet i de enkelte lande bør påhvile de nationale operatørselskaber og 
teleadministrationer. Den meste trafik i de enkelte nationale systemer vil være national trafik, men systemet bør 
gennemføres med fuld roaming. Endvidere bør specifikationerne være fleksible nok til, at systemet kan indføres 
økonomisk forsvarligt både i svagt trafikerede områder og i områder med meget stor trafiktæthed. Hvis 
tjenesten skal kunne sættes i drift i januar 1992, bør systemet være færdigspecificeret i januar 1990. 
31. 7. 89 De Europæiske Fællesskabers Tidende Nr. C 193/11 
Fremstillingen af systemet eller dele af det kan eventuelt sættes i gang, før specifikationerne er helt færdige, hvis 
ellers industrien og ETSI arbejder tæt nok sammen. 
Specifikationerne til systemet skal omfatte adgang til systemet, dirigering og processering af opkald, 
nummereringsplan og sendernettets styringsenhed. 
5. TJENESTER OG FACILITETER I DET FÆLLESEUROPÆISKE PERSONSØGESYSTEM 
Specificeringen af tjenester og faciliteter bør være færdig i december 1989 og omfatte to kategorier: 
grundlæggende tjenester og faciliteter og tillægs-ditto. 
Obligatoriske tjenester og faciliteter 
Obligatoriske tjenester og faciliteter bør udgøre det mindste udbud i alle de nationale systemer og dermed også i 
det fælleseuropæiske system som helhed. 
Fakultative tjenester og faciliteter 
Fakultative tjenester er tillægstjenester, og dem kan den enkelte operatørvirksomhed selv afgøre, om den vil 
udbyde på den frie konkurrences vilkår. Manglende udbud af en fakultativ tjeneste eller facilitet må ikke på 
nogen måde påvirke den fælleseuropæiske tjenestes funktion på grundniveauet. Udbud af en fakultativ tjeneste 
eller facilitet i et af de nationale systemer må ikke øge prisen for grundtjenesten i det pågældende system og 
heller ikke kræve øget funktionalitet eller give større omkostninger i noget andet lands system. 
6. TAKSTSPØRGSMÅL 
Under behørig hensyntagen til Traktatens konkurrencebestemmelser bør teleadministrationerne opstille 
takstprincipperne for den europæiske tjeneste og for, hvordan betalingerne for roammg-trafik skal udlignes 
mellem de nationale operatørselskaber. Principperne skal opstilles, så deres følger for nettet kan konstateres og 
eventuelle problemer i denne forbindelse løses. Der skal i funktionsspecifikationen tages hensyn til 
netstyringsenheden. Funktionsspecifikationen bør være færdig i januar 1990. 
7. GEOGRAFISK DÆKNING 
Det fælleseuropæiske offentlige personsøgesystem bør indføres senest i januar 1992. Den geografiske dækning 
bør i hver medlemsstat efterhånden udvides på følgende måde: 
Januar 1992 — premiere. 
Januar 1993 — mindst 30 % af befolkningen. 
Januar 1994 — mindst 60 % af befolkningen. 
Januar 1995 — mindst 80 % af befolkningen. 
Dækningspligten bør indbefatte betjening på de vigtigste rejsestrækninger mellem betjente områder. 
Administrationerne bør undersøge, hvilke områder det er vigtigst at dække for at stimulere den 
fælleseuropæiske trafikefterspørgsel mest muligt på det tidligste tidspunkt, som er foreneligt med 
forretningsmæssige strategier. 
8. TIDSPLAN FOR FÆRDIGGØRELSE AF SPECIFIKATIONER TIL OG IDRIFTSÆTTELSE AF 
FÆLLESEUROPÆISK PERSONSØGNING 
Af dette bilags figur 1 fremgår de vigtige milepæle for CEPT's udarbejdelse af specifikationer og tidsplanen for 
medlemsstaternes realisering af systemet og for deres dækningsforpligtelser. 
9. SÆRLIGT KRAV 
Det bør overvejes at udstyre ERMES-systemet med mulighed for visning på personsøgemodtagerne af alle de 
tegnsæt, der bruges på Fællesskabets officielle sprog. 
Nr. C 193/12 De Europæiske Fællesskabers Tidende 31. 7. 89 
FIGUR 1 
Tidsplan for CEPT'S færdiggørelse af specifikationerne til og teleadministrationernes idriftsættelse af 
fælleseuropæisk personsøgning 
Year/month 
J MM MM J MM MM 
A. SERVICE AND FACILITIES 
B. SYSTEM SPECIFICATION 
C. RADIO SUBSYSTEM 
a) Decide Subsystem 
b) Optimization 
D. RECEIVER AND TRANSMITTER 
SPECIFICATIONS 
E. START OF SERVICE 
F. PERCENTAGE OF THE POPULATION 
COVERED 
30% COVERAGE 
60% CO VER AGE 
80% COVERAGE lllllllllffftffl 
Forslag til Rådets direktiv om, hvilke frekvensbånd der skal forbeholdes til samordnet indførelse af 
fælleseuropæisk jordbaseret offentlig personsøgning i Fællesskabet 
KOM(89) 166 endelig udg. — SYN 193 
(Forelagt af Kommissionen den 12. maj 1989) 
(89/C 193/03) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Rådet opfordrer i henstilling 84/549/EØF (!) til, at 
tjenester på telekommunikationsområdet indføres på 
grundlag af en fælles harmoniseret fremgangsmåde; 
(!) EFT nr. L 298 af 16. 11. 1984, s. 49. de resourcer, moderne telenet kan tilbyde, bør udnyttes i 
fuld udstrækning til gavn for Fællesskabets økonomiske 
udvikling; 
personsøgetjenester er det eneste billige middel til at kalde 
og/eller sende meddelelser til mobile abonnenter; 
personsøgetjenester kræver, at der reserveres frekvens­
bånd, som står til rådighed for transmission mellem faste 
stationer og personsøgemodtagere; 
der er stor forskel på de frekvenser og systemer, der i 
øjeblikket anvendes til jordbaseret offentlig personsøgning 
i Fællesskabet, så mobile abonnenter har ikke de fordele, 
der er ved tjenester og markeder, som omfatter hele 
Europa;